Ini Rahsia Dan Petua Sihat Serta Kuat Daya Ingatan Dari Nenek 96 Tahun

Selama - Bukit Bertam : Seorang warga emas berusia 96 tahun disini, didapati masih memiliki tubuh badan dan mental yang sihat. Sekali pandang disangkakan baru berumur lingkungan 70an. Beliau memiliki pendengaran dan penglihatan yang sangat baik jika hendak dinilai dari umurnya itu.

Nenek berumur 96 tahun ini memiliki 8 anak, 62 cucu dan 83 orang cicit.

Lebih dikenali sebagai Hajah Che Dah Ibrahim, masih mampu mengangkat bebanan yang sederhana berat sambil berdialog mesra dengan pihak media. Pemeriksaan kesihatan di hospital juga menunjukkan beliau cuma memiliki masalah jantung yang tidak serius dan sedikit masalah darah tinggi.

"Makcik pakai cermin mata ni untuk membaca saja. Kalau tengok muka orang tanpa pakai cermin mata, makcik boleh cam" kata Makcik Dah. Beliau cukup kenal gambar-gambar ahli politik sekiranya ditunjukkan kepadanya. Masa zaman komunis dulu Che Dah menceritakan juga bagaimana mereka hanya menjamah ubi kayu dan pisang rebus di dalam hutan kerana bersembunyi dikhuatiri komunis menculik anak dara.

"Makcik dah terbiasa buat kerja berat, sebab itu sampai sekarang pun makcik tak boleh duduk diam tak berbuat apa-apa". Di usia remajanya, beliau menceritakan bahawa beliau bekerja keras mengusahakan sawah padi. Itulah sebabnya ramai di antara orang tua-tua terdahulu badannya sihat dan kuat.

Salah satu sebab penglihatan makcik Dah masih elok dan tajam walaupun berumur 96 tahun adalah rajin membaca surah Al-Quran. Setiap hari, jika tiada apa-apa untuk dibuat, Makcik Dah akan membaca Al-Quran. "Boleh dikatakan hampir setiap minggulah makcik khatam Al-Quran ni" Tambahnya lagi.

Kesimpulan yang dapat dibuat ialah, manusia zaman sekarang jauh berbeza cara hidupnya dengan manusia di zaman Che Dah. Kini ramai makan makanan pakejing yang diproses (tidak asli) dan tidak mengamalkan hidup sihat. Atas dasar kesempitan hidup, ramai terpaksa bekerja keras sehingga tidak ada masa untuk membaca Al-Quran. Kita perlu berubah!Wallahualam


Wanita Malaysia mudah terpengaruh drama dan filem sehingga sanggup buat perkara bodoh

Artikel ini bukanlah ditulis kami tetapi telah ditulis oleh saudara Amir Hamzah di laman facebooknya. Kami merasakan perkongsian ini adalah perkongsian yang bermanfaat untuk semua. Di harap pembaca dapat banyak pengajaran dari artikel ini.

Bila tengok kes Along Cham yang bercerai dengan isteri dia dek kerana bini dia di tangkap khalwat dengan lelaki lain. Aku harap ramai lelaki perlu buka mata untuk lebih faham apa yang melanda di Malaysia. Masalah besar yang sedang melanda di Malaysia yang perempuan nampak itu biasa-biasa, tetapi ramai lelaki sebelum ini sudah tahu.. semua ini hanya kebodohan yang tidak terkalahkan dan kedangkalan mutlak sehingga mampu memberi gegaran berskala 700 skala rikter.

Tidak habis menonton drama TV 3 sehingga terbawa-bawa pembawakan di dalam drama tersebut ke kehidupan. Tak habis terbayang lelaki romantik nak mampos yang duit dalam poket ada dua puluh juta, kereta besar macam bas. Dan macam-macam lagi adegan celaka yang membawa kepada derhaka. Paling sakit hati bila habis je tengok drama Suamiku Encik Saipul, mula sengih sorang-sorang terbayang tengah pakai crown. Ini semua petanda lelaki sedang didekati oleh malapetaka. Lelaki di ambang krisis terbesar di alam rumah tangga.

Terpengaruh dengan quotes-quotes bodoh yang di tulis oleh penulis-penulis yang tak pernah kena tapak di muka tentang perempuan. Contohnya, lelaki perlu tahu apa yang perempuan mahu? Kenapa perempuan mula untuk curang? Apa tanda-tanda perempuan sedang tiada mood? Lelaki perlu kaya untuk menjamin masa depan bahagia? Lelaki perlu bahlol demi kekuasaan wanita dan apa-apa je lah lagi yang buat perempuan rasa dunia ni syurga.

Apa salahnya hati kau yang benak tu kau bukakan untuk feel pula apa keinginan suami yang kau tak pernah tertunaikan? Kau tahu tak suami tu jalan kau ke syurga? Kau tahu tak apa tugas isteri? Kau tahu tak? Ke kau hanya tahu yang kononnya kahwin ni lelaki sekadar mahu berjimak? Tepu ! Tugas isteri ialah melayan kehendak suami tu antaranya, bukannya asik gunakan skrip agama kononnya kemas rumah, basuh pinggan, jaga anak tu semua tugas suami.

Hilang malu memuji-muji artis itu hensem, artis ini hensem. Tergedik-gedik macam takde suami.. dok gila dengan artis lelaki korea. Terpengaruh kononnya artis korea ini lebih romantik bagai. Dia lupa Nabi kita dulu ada janggut. Bagi aku senang, perempuan yang dah hilang malu duduk share memuji-muji lelaki lain hensem di public padahal dia sudah berkahwin, kau tinggalkan je lah. Semak! Ini semua hanya memalukan kau lelaki kerana di lihat dayus dan hodoh.

Padahal Nora Danish yang lagi kebabom pun kau tak pernah puji depan dia sebab depan dia kau terpaksa hipokrit mengaku dia paling cantik dalam dunia. Atleast tak sakitkan hati. Kan? Itu lebih baik. Sebab takkan kau nak cakap muka dia macam labu masam? Walaupun apa kau cakap tu memang betul? Kah kah.. Artis korea tu satu habuk pun takde jasa dengan dia, apatah lagi bantu si suami untuk halalkan kau. Kiranya kau ni memang takde perasaan. Kau tak tau azab kumpul duit nak halalkan kau tu. Nak azan kan dekat telinga karang takut badan dia berasap. Apa-apa je lah.

Kau tau tak hantaran yang tinggi hingga bebankan suami walaupun suami kata setuju tu nanti kau kena jawab dekat akhirat kelak? Haa, memang. Kau takkan tahu pun. Sebab yang kau tahu satu je.. Engkau perlu difahami, perlu di manjakan, hati kau perlu dijaga sama macam pasangan lain dapat. Dasar selfish, fishball dan nugget ayam.

Terpengaruh dengan kata-kata kawan perempuan tentang kekayaan pasangan masing-masing, tentang masalah lelaki itu, masalah lelaki ini. Si suami dia cakap pulak satu habuk pun dia tak percaya. Sebab apa? Suami konon tak romantik, suami miskin. Ni semua spesis perempuan kepala bapak dia ni.

Lepas tu share dekat FB tentang kejayaan lelaki lain, tentang kereta-kereta lelaki lain yang besar, lelaki lain yang belikan bas dekat isteri, dia lupa suami dia ada hati, ada perasaan. Kau kena tahu, lelaki sangat jarang bercerita keburukn psangan kawan dia dekat kawan dia tu. Paling tidak pun kerana sayangkan kawan, dia cuma nasihatkan untuk buat itu buat ini yang boleh menyatukan kembali. Hebat tak lelaki?

Dan macam-macam lagi. Ini semua barah teknologi yang kian menggila yang tengah merebak ke jiwa perempuan-perempuan tetapi takde seko pun yang mengaku.

Sudah lah hantaran makin mahal nak mampos, dengan perempuan sekarang ni yang hanya pakar share resepi di FB berbanding memasak. Yang hari-hari ambil gambar menyenget sampai nampak bentuk buah ciku tu lepas tu upload dekat fb bagi semua jantan terjelir lidah. Ciku okey lagi, ni yang buah anggur pun kemaruk.Kau perempuan makin lama makin penting diri. Kau fikir apa yang kau nak 24jam, tanpa sikit pun kau tengok apa yang lelaki mahukan..

Sebab tu kau boleh tengok bila lelaki mula kaya lepas kahwin tu apa jadi dengan dia. Selalunya yang bila mula kaya lepas tu jadi makin sayang dengan kau ni mungkin sebab dia feel kau punya setia, kau punya sama-sama susah dengan dia waktu dia susah dahulu. Kau punya taat, kau punya supportive dekat dia. Kau ingat lelaki tak pedendam? Time kaya lah kau akan rasa balik apa yang kau dah buat dekat dia selama ni.. yang kau hinakan dia, yang kau dok puji jantan lain 24jam, yang kau tekan dia takde tolak ansur langsung tu bagai. Dan yang kau tak habis ugut nak bercerai semua tu..

So untuk korang perempuan, nak bodoh jangan sampai libatkan hati. Sebab takut kebodohan kau nanti makan diri lepas tu baru kau acah-acah nak post video orang mengaji hari-hari kononnya baru tersedar dari lamunan yang terhenti. Kau wajib tahu, lelaki bila mula ada anak, cintanya pada keluarga tu dah bertambah beberapa percent.

Dan kau pula dah boleh berhenti dengan kebodohan total tu. Kerana risau bila kau dah mula berubah ke baik, tapi waktu itu suami kau dah mula jelek. Haa, masa tu lah nanti kau akan cakap kononnya kau dah buat yang terbaik tapi suami kau tetap perangai macam setan. Kau terlupa tengok kesetanan kau sepanjang beberapa tahun sebelum ini sedangkan suami kau sebelum ini sangat sabar dan setia.

Selamat Pagi. Alahai, keras pulak status aku ni. Apapun, masih bersepah lagi lah perempuan yang baik, yang masih banyak rasa malu. Yang tak sellfish. Kan perempuan kan? Yang aku cerita ni pun kisah perempuan di Israel. Bukan Malaysia. Korang jangan sentap pulak, kalau kau bukan jenis macam ni tak payah nak menyentap lebih. No point.

Aku tulis takde kena mengena dengan pengalaman aku. Kalau pengalaman, aku takkan tulis. Lebih baik aku conteng, sebab hanya dengan menconteng je dapat gambarkan pengalaman aku. Kah kah kah!


Dah 2017 pun rakyat Malaysia masih belum reti kemas meja selepas makan

Sekali sekala saya akan makan di kedai makanan segera. Lagi-lagi kalau ada di Kuala Lumpur sementara nak tunggu ETS balik ke Ipoh di KL Sentral atau tunggu penerbangan di KLIA memang kena singgah sebab mudah dan cepat.

Kadangkala ketika bersama tunang saya, bila dah tiada idea hendak makan dimana, maka 'fast food' lah jawapnya. Kalau pulang ke Lumut lepak bersama rakan-rakan atau adik saya pun, mesti di McDonalds depan rumah kami.

"Meja sambung 4 5 buah. Makan ramai-ramai lepas habis makan, kotak, pinggan, cawan, talam semua berterabur macam baru lepas kena langgar Garuda. Macam tongkang pecah. Macam kandang babilah senang cerita." Inilah situasi kebiasaan yang selalu terlihat, lumrah agaknya.

Dulu saya macam ni jugak. Lepas makan tinggal. Dulu. Masa zaman sebelum belayar. Bila belayar kita tengok tempat orang,tengok budaya dan tabiat mereka, saya berubah.

Pernah sekali tu, saya makan di Mc Donalds Buersplein, Rotterdam circa 2009/2010. Ketika  itu saya perasan, orang sana lepas makan mereka akan kemas meja, angkat talam dan letakkan ditempatnya kembali.

Bila ziarah sekitar Buersplein, Coolsingel, Karel Doormanstraat dan Lijnbaan pun, senarionya sama. Kedai sebegini. Lepas makan, orang sana lap meja dengan tisu, angkat talam dan susun balik kerusi. Pelanggan yang lakukan semuanya, bukan pekerja. Maknanya mereka datang cantik pergi pun cantik. Mereka ambil peduli kesusahan pekerja untuk mengemas atau membersihkan sisa makanan mereka sendiri.

Maka balik Malaysia saya amalkan tabiat lepas makan,kemas meja,kumpul sampah buang di tong sampah dan talam diletakkan ditempatnya.

Ketika itu, saya berada di KL Sentral. Ramai pandang saya. Macam satu perkara yang janggal bagi mereka. Mau tak pelik sendiri angkat talam McDonalds selepas makan. Sangat jarang dibuat orang. Saya buat tak tahu je dengan pandangan orang lain. Di tempat lain pun sama. Di Midvalley orang pandang janggal. Di Times Square orang pandang janggal. IKEA pun sama. Bagaikan saya melakukan tingkah laku yang amat pelik. Pelik super tersangat pelik agaknya. Dan tabiat ni saya amalkan sampai sekarang.

Sebab pertama saya lihat kelakuan orang Belanda dengan tabiat sedemikian masa zaman 'foreign going' dulu sangat baik untuk diikuti. Benda elok kita ambil. Yang tak elok tu kita buang.

Keduanya dulu tahun 2011 ke 2012 pernah ada kes pekerja franchais makanan segera dimaki pelanggan tak tentu pasal siap viral videonya. Kecoh satu Malaysia. Bertempur segala rakyat jelata di media sosial waktu tu. Ramai yang kata patut pun pekerja tu kena maki. Gaji dia pelanggan yang bayar. Saya macam wow. Jadi duit kau bayar tu kira lesen untuk maki dan hina pekerjaan orang lain. Hebat permainannya. Ada siap kata cukai perkhidmatan tu kira untuk mereka kemas tempat makan yang pelanggan tinggalkan. Nampak sikap tu sikap apa. Sikap terkeji macam babi tu.

Saya ambil keputusan, untuk pekerja-pekerja ini saya akan bantu mereka. Bukan dengan wang ringgit tapi dengan meneruskan tabiat kemas tempat kita makan tanda solidariti kepada petugas franchais makanan segera ni. Biarlah orang kata buang tabiat pun.

Ya memang keuntungan kedai kedai ni akan bayar gaji mereka tapi itu bukan lesen untuk kita maki mereka atau tinggalkan tempat kita makan macam sarang babi hutan. Di rumah pun kita makan angkat pinggan kemas meja sendiri kan. Kenapa tak lakukan perkara sama di luar?

Tak salah pun amalkan. Melambangkan kita ni masyarakat ada pekerti mulia. Tanda kita tak lokek dan ada kesedaran sivik. Ya! memang kerja mereka berbayar, tapi janganlah sampai tinggal segala bala macam babi lepas makan.

Ni penanda aras mentaliti mayarakat. Kita dambakan fasilitas kelas dunia, kelas pertama serba serbi tapi hakikatnya tabiat dan kelakuan kita 'low class'. No class at all. Jadi berubahlah!

Selepas makan tu, kemas meja. Paling best bila adik-adik, abang, kakak, aunty dan uncle yang kerja sana ucap terima kasih kat kita. Sekelumit pekerti kita tu dibalas juga dengan kebaikan.

Paling malas pun kurang-kurang susun atur bagi elok agar mudah pekerja boleh terus angkat tanpa perlu menyusun sampah-sampah kita terlebih dahulu.


Stevia tidak bagus untuk kesihatan. Doktor ini dikecam netizen

Semalam, heboh di laman sosial mengenai status kebaikan stevia. Ada yang menyokong dan ada yang tidak menyokong. Namun hal kekecohan ini berlaku kerana posting Doktor Haji N Amin di laman sosial. Berikut adalah text yang telah ditulis oleh beliau.

Selepas mengikuti perkembangan isu ini, didapati rata-rata netizen marah pada Doktor Haji N Amin kerana beliau mempromosikan produk pemanis beliau sendiri. Dan yang memarahi itu pula kebanyakannya adalah penjual stevia itu sendiri. Namun begitu, masih ada maklumat-maklumat yang didapati menunjukkan bahawa banyak kajian telah dijalankan membuktikan bahawa stevia sebenarnya adalah bagus dan baik untuk kesihatan.


Nasihat berguna dari pengerusi Mofaz, Tuan Haji Mohamed Fauzy

Bagi sesiapa yang tidak mengenali Tuan Haji Mohamed Fauzy, beliau adalah pengerusi kumpulan Mofaz yang menjalankan perniagaan kereta mewah, hotel dan banyak lagi. Beliau adalah anak jati Kelantan yang berusaha keras untuk mencapai kejayaannya pada hari ini. Berikut adalah antara nasihat berguna yang disampaikan olehnya kepada saudara Khairul Hakimin dimana artikel awal telah ditulis di apemazing.com

Sebelum memulakan perniagaan sendiri, Tuan Haji Mohamed Fauzy bekerja selama 13 tahun di Nestle Malaysia. Dengan memegang jawatan pengurus pemasaran, Beliau berjaya membantu Nestle mengaut keuntungan sebanyak RM32 juta dalam tempoh sebulan.

Ketika bekerja dengan Nestle, Tuan Haji Mohamed Fauzy juga bekerja sebagai penjual kereta untuk mencari pendapatan sampingan. Dari kerja sambilan (part time), kini sebut sahaja anda mahu kereta apa. Walau berjutaan ringgit harganya, pasti ada dijual oleh Tuan Haji Mohamed Fauzy.

Bukan sebagai penjual kereta mahupun pengurus pemasaran sahaja. Beliau juga berani untuk menjadi franchise syarikat kapal mewah Bayliner pada tahun 90an. Pada ketika ini, beliau memiliki beratus-ratus bot mewah untuk digunakan oleh golongan berada. Selepas beberapa tahun didalam bidang perkapalan, Beliau menceburi bidang penerbangan pula dan menubuhkan Mofaz Air Academy.

Pada tahun 1993, beliau telah membuka syarikat penerbangan tambang murah bermodalkan 2 buah pesawat kapal terbang. Hal ini telah dipersetujui perdana menteri Malaysia pada ketika itu, iaitu Tun Dr. Mahathir Mohamad.

Katanya lagi, sejak kecil beliau sudah berpegang pada visi dan misi beliau iaitu tidak mahu bekerja kerajaan kerana mahu berniaga sendiri. Sekiranya berkerja dengan orang, kita akan dibatasi oleh dinding-dinding yang menghalangi. Susah untuk berkembang dengan lebih besar. Kalau berniaga, dimana-mana kita boleh lakukan. Tidak terbatas dengan orang lain, cuma perlukan usaha yang lebih untuk hasil yang lebih.

Sepanjang perjalanan perniagaan, pasti ada orang yang akan merosakkan, menjatuhkan, menaikkan, membantu atau memajukan perniagaan kita. Tidak kiralah apa jua yang berlaku, kita perlu berjalan terus dan jangan bermusuhan dengan sesiapapun. Berkawanlah.

Dewasa kini, ramai anak muda yang menemui kegagalan kerana tidak pandai dalam pemasaran. Kekuatan sesuatu bisnes itu terletak pada bagaimana produk itu sampai kepada pengguna. Jadi kemahiran pemasaran ini adalah amat penting sekali.

Sebelum Tuan Haji Mohamed Fauzy menceburi bidang penerbangan, beliau telah mendapatkan lesen juruterbang di Amerika untuk menimba ilmu penerbangan sebelum terjun ke bidang itu. Jadi kesimpulannya kita perlu tahu apa yang kita buat. Jangan kita buat perkara yang kita tidak tahu.

Usahawan perlu banyak usaha untuk memperoleh hasil yang lebih. Jadi untuk memperoleh hasil yang lebih, kita perlu rajin. Nak rajin, kena penuhi masa dengan sebaiknya. Jangan bazirkan masa. Hidup hanya sekali, lakukan yang terbaik untuk diri dan kehidupan anda.